La Carrera Panamericana

La Carrera Panamericana je americký dokumentárny film z roku 1992.

Jeho režisérom bol Ian McArthur a film zachycuje členov anglickej rockovej skupiny Pink Floyd, gitaristu Davida Gilmoura a bubeníka Nicka Masona počas automobilových pretekov Carrera Panamericana v Mexiku. Gilmoura v jeho voze doprevádzal manažér skupiny, Steve O'Rourke a Masona automobilový pretekár, Valentine Lindsay. Gilmourov voz mal počas pretekov nehodu a následne ich nedokončil (Gilmour vyviazol bez vážnejších zranení, O'Rourke mal zlomenú nohu), Mason sa v celkovom poradí umiestnil na šiestom mieste.

Skupina Pink Floyd k tomuto filmu nahrala aj hudbu. Nachádzajú sa tu aj staršie skladby („Signs of Life“, „Yet Another Movie“, „Sorrow“, „One Slip“, všetky skladby z albumu A Momentary Lapse of Reason, a „Run Like Hell“ z albumu The Wall), aj novšie skladby („Country Theme“, „Small Theme“, „Big Theme“, „Carrera Slow Blues“, „Mexico '78“ a „Pan Am Shuffle“). Pod novými piesňami je autorsky podpísaný prevažne Gilmour, vo dvoch prípadoch („Carrera Slow Blues“ a „Pan Am Shuffle“) aj Mason a klávesák Richard Wright. Nové skladby boli nahrané v londýnskom štúdiu Olympic Studios v novembri 1991.

 Zoznam skladieb 

 Vydaný materiál 
 „Signs of Life“ (Gilmour/Ezrin) – 4:24
 „Yet Another Movie“ (Gilmour/Leonard) – 6:13
 „Sorrow“ (Gilmour) – 8:46
 „One Slip“ (Gilmour/Manzanera) – 5:08
 „Run Like Hell (live)“ (Gilmour/Waters) – 0:49

 Nový materiál 
 „Country Theme" (Gilmour) – 2:01
 „Small Theme“ (Gilmour) – 7:23
 „Big Theme“ (Gilmour) – 4:10
 „Carrera Slow Blues“ (Gilmour/Wright/Mason) – 2:20
 „Mexico '78“ (Gilmour) – 4:05
 „Pan Am Shuffle“ (Gilmour/Wright/Mason) – 8:09

 Zdroj 

Kategória:Britské dokumentárne filmy
Kategória:Filmy z 1992
Kategória:Dokumentárne filmy skupiny Pink Floyd
Kategória:Filmy podľa názvu